โอ๊ต ปัดเลิกแฟน เพราะหมด passion ยันไม่เกี่ยวเจ้าชู้มีมือที่สาม วอนอย่าด่าพ่อแม่
เลิกรากันไปแล้วแต่กลับกลายเป็นประเด็นร้อนในโลกโซเชียลเมื่อ กิ้น-ชาลิสา แฟนสาวแอร์โฮสเตสของนักร้องหนุ่มอารมณ์ดี โอ๊ต-ปราโมทย์ ปาทาน แฉเหตุถูกฝ่ายชายจบสัมพันธ์รักยาวนาน 11 ปี เพราะหมดแพสชัน อีกทั้งยังแฉว่าฝ่ายชายไม่รักษาสัญญาเรื่องจะไม่นอกใจ กลายเป็นวลีเด็ดแฮชแท็กดัง #หมด passion ฝ่าย โอ๊ต โดนถล่มหนัก ล่าสุด โอ๊ต ร่วมงานทำบุญจีเอ็มเอ็ม แกรมมี่ครบรอบ 35 ปี ก้าวสู่ปีที่ 36 ที่จีเอ็มเอ็มแกรมมี่เพลส เปิดใจครั้งแรกถึงเรื่องนี้ว่า,เค้าอยากแต่งงานแต่เรายังไม่อยาก?,ผมว่าเรื่องนี้เก็บไว้เป็นเรื่องของคนสองคนดีกว่า มันละเอียดอ่อน การแต่งงานการใช้ชีวิตด้วยกันมันมีรายละเอียดยิบย่อยที่คนอื่นไม่รู้ในสิ่งที่มันเกิดขึ้นต่างๆนานา แต่เชื่อเถอะว่าผมสองคนทำดีที่สุดแล้ว,ที่เค้าบอกว่าพอจบคอนเสิร์ตใหญ่เราจะขอเค้าแต่งงานล่ะจริงมั้ย?,5 ปีที่แล้วผมบอกเค้าว่าผมอยากแต่งงาน คือเรื่องที่ผมพูดว่าจะไปขอ ผมก็พูดจริงๆ แต่ก็อย่าลืมว่าพอผมพูดแล้วในระยะเวลากว่าจะไปถึงวันนั้นมันก็ผ่านเหตุการณ์อะไรอีกหลายๆเหตุการณ์ที่มันทำให้เราต้องมานั่งทบทวนมานั่งคุยกันว่ามันใช่ตอนนี้จริงๆเหรอ,เพราะความเจ้าชู้ของเรา?,ผมเลิกกับเค้าไม่ใช่เรื่องคนอื่นเลย อย่าเอามือที่สามมาเกี่ยวเลย ผมก็รู้สึกว่ามันไม่แฟร์กับเค้า ผมกับน้องรู้จักกันมาหลายปีมากและสนิทกันมาก กลายเป็นว่าทุกวันนี้ต้องขาดการติดต่อกันไปเลยและเจอกันไม่ได้อีกเลย ผมก็โทร.ไปขอโทษน้องเค้า พ่อแม่เค้าก็โกรธมาก เพราะอยู่ดีๆคนก็มาด่าลูกสาวเค้า กลายเป็นว่าผมต้องเสียมิตรภาพไปอีกคนนึง,เหมือนกิ้นยังติดใจว่าเราไปคุยกับคนอื่น?,เรื่องที่ผมทะเลาะกับเค้าหรือว่าเจ้าชู้มันผ่านมาหลายปีแล้ว ผมก็ยอมรับและผมก็บอกตลอดว่าผมไม่ใช่คนดี ผมก็เคยเละเทะ ผมก็เคยนอกใจ ผมก็เป็นมนุษย์ ผมเป็นผู้ชาย ผมเจ้าชู้ผมก็ยอมรับ ผมก็เป็นแค่คนตลก คนกะล่อนนั่นนี่ แต่ที่ผมเลิกกับเค้า ผมไม่ได้มีคนอื่น ผมก็ไม่คิดว่าคนเลิกกันสองคนมันจะเดือดร้อนกันทั้งประเทศ สนุกปากเลย,แล้วยังรักเค้าอยู่มั้ย?,ผมยังรักและยังเป็นห่วงเค้าอยู่เสมอ ผมเสียใจมากที่มีคนมาคอมเมนต์ด่าผมว่าดัง มีเงินแล้วก็ทิ้งเค้า ผมจะบอกให้นะ 11 ปี ที่ผ่านมาผมดูแลเค้าอย่างดีที่สุดแล้ว แม่ผมอายุ 70 แม่ผมไม่ได้เล่นโซเชียลเลยแต่มีคนเอาข่าวไปให้แม่ผมอ่าน ผมไปทำอะไรให้คนเดือดร้อนขนาดนั้นเลยเหรอ ผมไปขับรถชนคนเหรอ ผมแค่เลิกกับแฟนและเลิกก็ด้วยเหตุผลส่วนตัว ก็ถ้าอยากให้กำลังใจ ไปให้กำลังใจเค้า แต่ถ้าอยากด่ามาด่าที่ผม แต่อย่าด่าถึงพ่อถึงแม่ผม ครอบครัวผม อย่าไปทำร้ายคนที่ผมรัก,กลัวเลยมั้ยเวลาสาวๆเข้ามา?,เนี่ยน้องๆเดอะสตาร์จะเข้ามานั่งใกล้ผม ผมยังบอกเลยว่าช่วงนี้อย่ามาใกล้พี่มาก กลายเป็นผมต้องระวังตัวมากขึ้นในการที่ผมจะเข้าไปหาคนอื่นหรือทำงานกับคนอื่น ต่อไปนี้ผมคงไปกินข้าวกับใครสองคนไม่ได้แล้ว กลัวคนนั้นจะโดนด่า.
เลิกรากันไปแล้วแต่กลับกลายเป็นประเด็นร้อนในโลกโซเชียลเมื่อกิ้น-ชาลิสาแฟนสาวแอร์โฮสเตสของนักร้องหนุ่มอารมณ์ดี โอ๊ต-ปราโมทย์ ปาทาน แฉเหตุถูกฝ่ายชายจบสัมพันธ์รักยาวนาน 11 ปี เพราะหมดแพสชัน
โอ๊ต ปราโมทย์,หมด passion,กิ้น ชาลิสา,โอ๊ต กิ้น,ปราโมทย์ ปาทาน,ดารา